CELEX: 62012TN0506
Language: hr
Date: 2014-03-12 00:00:00
Title: Predmet T-506/12 P: Žalba koju je 12. ožujka 2014. podnijela Eva Cuallado Martorell protiv presude Službeničkog suda od 18. rujna 2012. u predmetu F-96/09, Cuallado Martorell protiv Komisije

5.5.2014   
            
            
               HR
            
            
               Službeni list Europske unije
            
            
               C 135/40
            
         Žalba koju je 12. ožujka 2014. podnijela Eva Cuallado Martorell protiv presude Službeničkog suda od 18. rujna 2012. u predmetu F-96/09, Cuallado Martorell protiv Komisije
   (Predmet T-506/12 P)
   2014/C 135/52
   Jezik postupka: španjolski
   
      Stranke
   
   
      Žalitelj: Eva Cuallado Martorell (Augsburg, Njemačka) (zastupnik: C. Pinto Cañón, abogado)
   
      Druga stranka u postupku: Europska komisija
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               prihvati žalbu podnesenu protiv odluke drugog vijeća Službeničkog suda u predmetu F-96/09, djelomično poništi tu odluku, točnije poništi ju u dijelu u kojem se njome odbija zahtjev za poništenje odluke Općeg suda vezano za natječaj kojim se žalitelju odbija pristup usmenom testu te u dijelu u kojem se odbija poništenje odluka kojima se žalitelju odbija priopćiti njegove ispravljene pisane testove kao i individualnu bodovnu listu za te testove;
            
         
               —
            
            
               u cijelosti prihvati zahtjeve istaknute u prvom stupnju, osim osporavanja odluka kojima se odbijaju pisani testovi b) i c), u mjeri u kojoj se tim odlukama odbija priopćiti pisane testova kojima je pristupio žalitelj i bodovne liste za svaki od tih testova, a koje je izradio sud, s obzirom na to da su dotičnoj osobi priopćeni putem EPSO obavijesti od 16. lipnja 2010. [točke 72. i 73.], i
            
         
               —
            
            
               potvrdi odluku da se tuženiku nalaže snošenje troškova prvostupanjskog postupka i da mu naloži snošenje troškova žalbenog postupka.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog u okviru kojeg se navodi da je Službenički sud počinio pogrešku koja se tiče prava kada nije priznao neke od zahtjeva koje je tužitelj iznio u tužbi i time povrijedio pravo na učinkoviti pravni lijek sadržano u članku 47. Povelje Europske unije o temeljnim pravima.
               
                           —
                        
                        
                           U tom smislu žalitelj tvrdi da je Službenički sud smatrao da je tužba nepravodobna u vezi s nekim navodima u njoj jer je, protivno načelo pro actione, smatrao da za izračun roka za podnošenje tužbe počevši od dana počinjenja štetne radnje ne treba uzeti u obzir prigovor koji je tužitelj podnio administrativnim putem u skladu s člankom 90. stavkom 2. Pravilnika o osoblju za dužnosnike i Uvjeta zapošljavanja koji se primjenjuju na ostale službenike Europske ekonomske zajednice i Europske zajednice za atomsku energiju.
                        
                     
         
               2.
            
            
               Drugi žalbeni razlog u okviru kojeg se navodi povreda članka 41. stavka 2. Povelje Europske unije o temeljnim pravima i članka 296. UFEU-a time što je odlučio da i samo priopćenje bodova koje je kandidat ostvario na dva pismena testa na otvorenom natječaju bez dodatnog pojašnjenja predstavlja dostatno obrazloženje.
               
                           —
                        
                        
                           Imajući u vidu razmatranje suda prvog stupnja sukladno kojem su sve radnje ocjenjivačkog odbora tajne, što implicira zaštitu imuniteta tijekom presude, žalitelj navodi mogućnost sudskog nadzora odluka ocjenjivačkog odbora na temelju razlikovanja, „materijalne jezgre odluke” i njezinih „rubnih dijelova” prilikom tehničkog ocjenjivanja.
                        
                     
         
               3.
            
            
               Treći žalbeni razlog u okviru kojeg se navodi povreda članaka 42. i 52. Povelje Europske unije o temeljnim pravima
               
                           —
                        
                        
                           U tom smislu žalitelj navodi da je Službenički sud počinio pogrešku koja se tiče prava kada je procijenio da kandidatkinja na otvorenom natječaju, suprotno ostvarenim bodovima, nema pravo pristupa ispravljenim pisanim testovima te je na taj način povrijedio njezino pravo na pristup dokumentima.